Margininkų senosios kapinės

Margininkų senosios kapinės, vadinamos Maro, Marų kapeliais, – neveikiančios kapinės vakariniame Skuodo rajono savivaldybės teritorijos pakraštyje, Margininkų kaime (Lenkimų seniūnija), 70 m į šiaurės vakarus nuo pagrindinės kaimo gatvės, Graumenalio upelio dešiniajame krante. 

 Kapinės 
Įrengtos nedidelėje, 1,5 m aukščio kalvelėje. Jos šešiakampio plano, 41 m ilgio šiaurės rytų - pietvakarių kryptimi, 23 m pločio, apjuostos žemių pylimo, kurio išorinėje pusėje yra užslinkęs griovys. Pietinėje dalyje skersai kapinių eina apie 14 m pločio, 1,1 m pakiluma. Paviršius nelygus. Laidojimo žymių nesimato. Kapinės apaugusios medžiais ir krūmais, o rytiniame ir šiauriniame pakraštyje auga šimtametės pušys. Pietvakarinėje dalyje stovi pora ąžuolinių kryžių. 

Teritorijos plotas – 0,10 ha. Į pietvakarius yra vienkieminė sodyba.

 Istorija 
Veikė XVI–XIX a., laidoti Margininkų kaimo gyventojai. Vadinamos Maro, Marų kapeliais. Kapinėse nuo seno stovėjo pora kryžių ir koplytėlė, kuri sunykusi. Pasakojama, kad seniau praeivius prie kapinių baidydavę, klaidžiojo ugnies liepsnelės.

1979 m. žvalgė Ignas Jablonskis.Ignas Jablonskis. Kai kurie žvalgyti archeologiniai paminklai Kretingos ir gretimuose rajonuose. - Lietuvos istorijos instituto rankraštynas. - F. 1, b. 1254. - L. 24 

Saugotinas kultūros paveldo objektas. 1935 m. įrašytos į Valstybės archeologijos komisijos rengiamą kultūros paminklų sąrašą.Valstybės archeologijos komisijos medžiaga. - Kultūros paveldo centro paveldosaugos biblioteka. - F. 1, ap. 1, b. 20. - L. 425–431  1972–1977 m. – vietinės reikšmės archeologijos paminklas (AV1160).Lietuvos TSR kultūros paminklų sąrašas. - Vilnius, 1973

 Šaltiniai 

Kategorija:Skuodo rajono paveldas
Kategorija:Skuodo rajono kapinės